b"\n_START_ARTICLE_\nChiri\n_START_SECTION_\nTraject\xc3\xb2ria\n_START_PARAGRAPH_\nChiri va comen\xc3\xa7ar la seva carrera professional al Racing de Santander, on hi va jugar vuit temporades, des de 1979 fins a 1987, cinc a Primera Divisi\xc3\xb3 i tres a Segona Divisi\xc3\xb3. Posteriorment va militar, a la categoria de plata, a les files del CD Logro\xc3\xb1\xc3\xa9s, el Palam\xc3\xb3s CF i la UE Figueres fins al 1992, data en qu\xc3\xa8 va penjar les botes._NEWLINE_Com a entrenador, va comen\xc3\xa7ar la seva carrera al Bansander. El 1994 va incorporar-se a les categories inferiors del Racing de Santander. Hi va dirigir el Juvenil B, en Lliga Nacional (1994-1998), i el Juvenil A, a Divisi\xc3\xb3 d' Honor (1998-1999). La temporada 1999-2000 va debutar com a t\xc3\xa8cnic a Tercera Divisi\xc3\xb3, dirigint la Uni\xc3\xb3n Monta\xc3\xb1esa Escobedo. Posteriorment va dirigir el Velarde CF durant cinc temporades (2000-2005), amb el qual es va proclamar campi\xc3\xb3 de la categoria en 2003 i amb el qual va disputar tres fases d'ascens a Segona Divisi\xc3\xb3 B. En la temporada 2006-07 Chiri es va proclamar campi\xc3\xb3 de Tercera Divisi\xc3\xb3 amb la SD Noja. La temporada 2007-08 va entrenar al CD Eldense, amb el qual va finalitzar cinqu\xc3\xa8 classificat (Tercera Divisi\xc3\xb3). El 2010 va entrenar el Racing de Santander B a la Segona Divisi\xc3\xb3 B."